Fritz Baffour

Fritz Baffour (wɔwoo no 11 Ebɔw 1952) yɛ Ghana nsɛmtwerɛnyi, amanyɛnyi na nkitsahodzi ho ɔfotufo (communications consultant). Nna ɔyɛ Mbrahyɛbaguanyi wɔ Ablekuma Anaafo (South) Ambatow mpasua mu wɔ Ghana Mmarahyɛ Bagua no mu na Ɔsoafo a ɔhwɛ Amanyebɔ do wɔ Ɔmanpanyi Mills aber do.https://www.graphic.com.gh/news/general-news/let-s-infuse-culture-in-national-development-fritz-baffour.htmlhttps://web.archive.org/web/20190904005240/https://www.ghanaweb.com/GhanaHomePage/people/person.php?ID=1224

 Ɔbra Ahyɛse na Nwomasua 
Wɔwoo Baffour wɔ 11 Ebɔw 950 wɔ Korle Gonno wɔ Accra, Ghana ahenkuro mu. Na n’egya yɛ R. P. Baffour, ɔbenfo (academician) na Ghana mfiridwumayɛfo a odzii kan no mu kor (1) na saa ara nso na ɔyɛ Ghana Vice Chancellor a ɔdzi kan wɔ Kwame Nkrumah Esuapɔn a ɔhwɛ Nyansahu na Mfiridwuma do (Kwame Nkrumah University of Science and Technology). Nna nye maame yɛ awogyefo (midwife). Ɔkɔɔ nye  ntoado sukuu wɔ Prempeh College na Technology Ntoado Sukuu a nye nyinara wɔ Kumasi wɔ Ashanti Mantɔw mu wɔ Ghana. Ɔnyaa nye GCE Ordinary Level adansedzi krataa wɔ afe 1968. Nye sukuu afe a ɔtɔ do esia (6) no wɔ City of Bath College a ɔwɔ Somerset wɔ United Kingdom wɔ afe 1972 na 1974 ntam, na ɔdze GCE Advanced Level adansedzi krataa no wiee. Baffour nso kɔɔ Bristol Polytechnic wɔ afe 1974 na 1976 ntam hɔ. Fritz Baffour yɛɛ master’s degree wɔ Nkitahodzi Adzesua (Communication Studies) mu wɔ Leicester Esuapɔn (Leicester University) mu wɔ afe 2007 na 2012 ntam.https://www.ghanaweb.com/person/Fritz-Baffour-1167

 Edwuma 
Baffour yɛɛ edwuma dɛ nsɛm ho amanyebɔnyi (journalist). Nna ɔyɛ ɔyɛkyerɛnyi (producer ) wɔ Ghana Tɛlɛbihyɛn (Television), TV dwumadzibea a ɔyɛ ɔman no dzea Ghana Broadcasting Corporation mu dɛ ɔyɛkyerɛnyi (producer) na ɔkwankyerɛfo (director). Ɔsan nso nye Liberia Tɛlɛbihyɛn, Nigeria Tɛlɛbihyɛn, Tyne Tees Tɛlɛbihyɛn - UK, Diverse Production wɔ UK na Back to Back Productions USA ayɛ edwuma. Na ɔsan yɛ nsɛm ho amanyebɔnyi fotufo (media consultant) ma Kan Ɔmanpanyin Jerry Rawlings aber do.

 Amanyɛsɛm 
Baffour dze nye ho hyɛɛ National Democratic Congress mu fir ber a wɔhyehyɛɛ no afe 1991. Ɔbɛyɛɛ mbrahyɛbaguanyi wɔ Sanda 2009 mu ber a ɔdzii nkonyim wɔ Ablekuma South atenae wɔ Ghana mbrahyɛ bagua ambatow mu wɔ afe 2008. Ɔmanpanyin John Atta Mills paw no dɛ Ɔsoafo a ɔhwɛ nsɛm do (Minister for information) wɔ afe 2012.

 Mboaedze 

Nkyekyεmu:Ghanafo
Nkyekyεmu:Ghana mbrahyɛbaguafo 2005-2009
Nkyekyεmu:Ghana mbrahyɛbaguafo 2009–2013
Nkyekyεmu:Ghana mbrahyɛbaguafo 2013–2017